નર્મદા ડેમ પાસે સાધુ ટેકરી ઉપર સરદાર વલ્લભભાઈ પટેલનું સ્ટેચ્યુ ઓફ યુનિટી તૈયાર થઈ ચૂક્યુ છે. બુધવારે વડાપ્રધાન તેનું લોકાર્પણ કરશે. આમ તો આ સ્ટેચ્યુની આસપાસ થ્રીસ્ટાર હોટલ તૈયાર કરવાનું આયોજન છે. પરંતુ તેનું મોટાભાગનું કામ હજુ બાકી છે. એટલે, પ્રવાસીઓને માટે ત્યાં કચ્છની જેમ વિશાળ ટેન્ટ સિટી ઊભી કરાઈ છે. ટેન્ટ સીટી દેશભરના સહેલાણીઓને કુદરતનું સાંનિધ્ય મળી રહે અને પ્રવાસીઓને અહીં રોકાવાનું મન થાય તેવું વાતાવરણ બનાવાયુ છે.